sasicodes/solvari-1 huggingface dataset:
விள் ஐக்கு வினவிய பிதாவாகிய சிவபிரானுக்கு நோக்க வல்லைக்குள் கண்ணிமை வேகத்தில் க்ஷண நேரத்தில் இங்ஙனம் க்ஷண நேரத்தில் முருகபிரான் சிவபிரானுக்கு உபதேசித்த தலம் திருத் தணிகை அதனால் அத்தலத்துக்கு க்ஷணிகாசலம் என்று ஒரு பெயர்.
வீராட்டகாசர் கோயில் திருத்தணியில் நந்தியாற்றுக்கு வடக்கிலும் உபதேசித்த சாமிநாதர் கோயில் நந்தியாற்றுக்கு தெற்கிலும் திருத்தணிகையூரின் வட கீழ்ப் பக்கத்தில் உள்ளன.
யாவரும் ஔவைப் பிராட்டியாரே சகல கலைகளும் வல்லவர் எனத் தீர்மானித்து வித்யாதாம்பூலத்தை ஔவையாரிடம் அளிக்க ஔவையார் எனக்கு இதை வாங்கும் தகுதியில்லை ஐந்திர வியாகரணம் இயற்றியுள்ள இந்திரனே இதற்குத் தக்க பாத்திரன் என்ன இந்திரனை அவர்கள் அடுத்த பொழுது இந்திரன் அகத்திய முநிவரே இத்தாம்பூலத்தைப் பெறுதற்கு உரியவர் என யாவரும் அகத்தியரை அண்டிய பொழுது அம் முநிவர் சரஸ்வதி தேவியே இப் பரிசைப் பெறுதற்கு உரியவள் என அவர்கள் கலைமகளை அணுகக் கலைமகள் நான் கற்றது கைம்மண் அளவு நான் கல்லாது எஞ்சி நிற்பது உலகளவு இப்பரிசுக்கு நான் சற்றும் தகுதி யில்லாதவள் தேவி ராஜ ராஜேஸ்வரி வாகீசுரியாம் உமா தேவியே இப் பரிசை வாங்குவதற்கு யோக்யதை உடையவள் அங்கு செல்லுங்கள் என அவர்கள் அங்ஙனமே சென்று தேவியை வணங்கித் தாம்பூலத்தை நீட்டத் தேவி என் பித்துத் தாம்பூலத்தை அளிக்க எம்பெருமான் புன்னகை பூத்து இந்த வரிசையை ஏற்றுக் கொள்வோம் எனக் கூறி அவ்வித்யா தாம்பூலத்தைப் பெற்றுக் கொண்டார் என்பது சரித்திரம்.
திருவடி தீக்ஷையையும் அரிய உபதேசத்தையும் ஆண்டவன் தமக்கருளிய திருவருட்பேற்றை எடுத்துக் கூறி இறைவனைத் தணிகையில் இணையிலி என வெகு அருமையுடன் பாராட்டிச் சுவாமிகள் இந்தப்பாடலில் நன்றி கூறியுள்ளார்.
இப்பாடலில் சஞ்சரீகரிகரம்சஞ்சரீகம் வண்டு சிந்துவாரம்நொச்சி இதழிகொன்றை இந்தளாம்ருத வசனம்இந்தளப்பண் நாதநாமக்ரியை ராகம் போன்ற அமிருத வசனம்.
இவ்வழக்கம் வருடம் செல்லச் செல்லப் பிரபலம் ஏறி இப்பொழுது பெரிய உற்சவம் போலப் பலதலத்து அன்பர்தம் பெருந்திரட் கூட்டமுடன் நடைபெறுகின்றது.
நினைத்த காரியம் அநுகூலமாகி ஒரு காரியத்தில் வெற்றிபெற வேண்டுமென்று விரும்பினால் இப்பாடற் பாராயணம் அதற்குச் சிறந்ததொரு தந்திரப் பாடலாகும்.
ஆகவே இது ஒரு வீரஜயத் திருப்புகழாம் மேலும் திருப்புகழில் மெய்யான பத்தியுள்ள உண்மை அடியார்களுக்கு இடர் செய்வோருக்குத் திருப்புகழே நெருப்பாய் அழிவு கூட்டி வைக்கும் என்பதும் இப்பாடலால் தெளிவுறத் தெரிகின்றது.
இதனைச் சொலற்கரிய திருப்புகழை உரைத்தவரை அடுத்த பகை அறுத்தெறிய உறுக்கி எழும் அறத்தை நிலை காணும் என்னும் வேல்வகுப்பும் வலியுறுத்தும் பின்னும் சினத்தவர் முடிக்கும் என்னும் பதிகத்தில் முதல் நான்கடியில் அடிய ரல்லாதார்க்குத் தழலாகவும் உண்மை அடியார்க்கு நிழலாகவும் திருப்புகழ் உதவுமென்று சொன்னதற்கு ஆதாரமாகப் பின் நாலடியில் அடியரல்லாத சூரர்கள் எரிபட்டழிந்ததும் மெய்யடிமை பூண்ட வள்ளியம்மை சுகப்பட்டு வாழ்வதும் எடுத்துக்காட்டப் பட்டன.
இந்தப் பாடல் இவ்வாறு திருப்புகழின் பிரபாவத்தைக் காரணம் காட்டி விளக்கும் பெருமை வாய்ந்துள தாதலால் முருகன் அடியார்கள் திருப்புகழ்ப் பாராயணத்தின் பொழுது வள்ளியம்மை போல அசைவற்ற உண்மைப் பத்தியைச் செலுத்தி ஒழுக்கந் தவறாது துதிக்கவேண்டும் என்பதும் அங்ஙனம் திருப்புகழ்ப் பாராயண நியமங்கொண்டவர்களுக்கு அருள் கூடும் பகை ஒழியும் சகல சித்தியுங்கைகூடும் என்பது சத்தியம் என்பதும் நன்கு புலப்படுத்தப் படுகின்றன.
வெள்ளிகரத்துத் திருப்புகழ் ஒன்பதும் தய்ய சந்தங் கலந்தனவாய்ச் சொல்லழகும் பொருளழகும் நிரம்பி நவரத்னங்கள் போல விளங்கி நவரத்னத் திருப்புகழ் எனும் படிப் பொலிகின்றன.
மேலும் வேங்கட மாமலையில் உறையும் பெருமாளின் நமது முருகரின் அடியார்க்குதவும் பெருங்கருணையை என்னும் அருமை அடியால் ஒரு பாடலுக்கு இரு பாடல் முடியாகமுடித்து உலகுக்கு எடுத்துக் காட்டி யுள்ளார்.
ஸ்ரீசைலத்தினின்றும் புறப்பட்டுத் தனித்து வழி நடக்கும் எனது இடத்தும் ஒரு வலத்தும் இரு புறத்தும் அருகு அடுத்து இரவு பகல் துணையதாகும்.
ஸ்ரீ சம்பந்தப் பெருமானது திருவருள் கூடின பேற்றினால்தான் அருணகிரியார் அமிர்த கவித் தொடை பாடினர் சந்தப்பாவில் தலைமை வாய்ந்த திறத்தினராயினர்.
ஸ்ரீசம்பந்தப் பெருமானும் சுவாமிகளுக்குகு் கனவிலோ நனவிலோ பேரருள் புரிந்திருக்க வேண்டும் ஆதலால் தான் திருப்புகழிலும் கந்தரந்தாதியிலும் ஸ்ரீ சம்பந்தப் பெருமானது லிலைகளையும் பெருமைகளையும் திருவருட்டிறத்தையும் மனதார வாயாரச் சுவாமிகள் பல பாடல்களில் எடுத்தெடுத் துரைத்துளு்ளார்.
இமய மலை முதல் கதிர்காமம் வரையிலும் தலம் தலமாய்ச் சென்று ஆங்காங்குள்ள கோயில்களிலும் கோபுரங்களிலும்.மடங்களிலும் மார்க்கங்களிலும் தெருவிலும் உள்ள முருகர் திருவுருவைப் போற்றினது போதா தென் அருண கிரியார் திருவண்ணாமலை வந்து சேர்ந்த பிறகு உலகில் உள்ள முருகர் ஆலயம் ஒன்று கூட விடுபடக் கூடாதென்னும் கருத்துடன் தொகைத் தலங்களாக ஒரு சேரச் சில பதிகங்களை இருந்த இடத்தே பாடினர்.
கந்தரந்தாதியைப் பற்றிக் கீழே எழுதியுள்ள ஆராய்ச்சியிற் கண்டபடி படைவீடு என்பது இந்த ஆறு திருப்பதிகளைக் குறிக்க வந்த பிற்கால ஆட்சி.
ஆதலால் திருமுரு காற்றுப் படையிற் சொல்லப்பட்ட ஆறு வீடுகள் என்பது மருவிப்பேச்சு வழக்கில் ஆற்றுப்படை வீடுகள் என ஆகிப் பின்பு படைவீடு ஆறுபடைவீடு எனப்பேச்சு வழக்கிலும் நூல்களிலும் வழங்கலாயின என்பது எனது சொந்த அபிப்பிராயம்.
ஆன திருப்பதிகம் அருள் என்பது ஈசற்கு ஆன தேவாரம் முருகா உனக்கு ஆன இஷ்டமான சந்தப் பதிகங்களைப் பாட எனக்கு அருளிய இளையோனே என்றும் பொருள் காணலாம்.
அது தொடராமல் நின்ற இடத்தில் ஏதோ விசேஷம் இருக்கின்றதென அவர் அறிந்து சுற்றி வந்து குறித்த அந்த இடத்தில் வந்தபோது அப்பூதங் காணப்பட வில்லை.
வீட்டுக்கு வந்து மணலைப் பரிசோதித்த பொழுது அம்மணற் குப்பையில் ஓர் ஏடு இருந்ததாகவும் அந்த ஏட்டில் இந்தத் திருப்புகழ்ப் பாடல் இருந்ததாகவும் இத்திருப் புகழின் சிறப்பை ஆன்றோர் கூறுவதாக எந்தையார் கூறக் கேட்டுள்ளேன்.
காலன் ஆதி விதியோடு பிறழாத வகைதேடி யென தாவிதனை யேகுறுகி வருபோது ஆதிமுரு காதி முருகாதிமுரு காவெனவும் ஆதிமுரு காநினைவு தருவாயே... மேற்கூறிய பொதுப் பாடல்களிற் பல சுவாமிகள் தல யாத்திரைகளுக்கு முன்பும் தலயாத்திரைப் பொழுதிலும் பாடியிருக்கலாம்.
வேளைக்காரன் வகுப்பில் உடற்சிறை விடுவித்தருள் நியாயக்காரன் என வருவதும் வேடிச்சிகாவலன் வகுப்பில் தம்மைப் படர்க்கையிடத்தில் எனக்கூறினதும் இம்முடிபை வலியுறுத்தும்.
அக்கட்டளைக் கிணங்கிப் பல தூரம் வழி நடந்துங் கயிலையைக் காணாது கயிலையைக் காணுவ தெவ்வாறு என நக்கீரர் மயங்கிய போது தென் கயிலையுங் கயிலையே யாதலின் தென்கயிலையாகிய திருக்காளத்தியைத் தரிசித்தாற் போதும் என ஒரு தந்திரத்தை நக்கீரருக்கு உரைத்த நமது முருகவேள் அருணகிரிக் கிளியை நோக்கிச் சுகபதம்சுக சொரூபம் தானே விரும்பினாய் சுகம் என்பதற்குக் கிளி யென்று ஒரு பொருள் உண்டு அது கொண்டு பேரின்பச் சுக நிலையை நீ கருதிக் கேட்டபோதிலும் எதுதா அதுதா எனக்கேட்டுள்ளாயாதலின் நீ கேட்ட இரண்டு வரங்களுக்கும் பொருந்த உனக்குமப் பேரின்பம் நிலைத்துள்ள கிளி ரூபத்தைத் தந்தோம்.
அங்ஙனமே அருணகிரிக்கிளியும் உண்ணாமுலைத் தாயின் திருக்கரத்தே தங்கி தேவேந்திர சங்க வகுப்பைப் பாடியும் திருத்தணிகேசர் திருக்கரத்தே தங்கி அவர் களிகூரச் சீர்பாத வகுப்பு வேல்வகுப்பு முதலியன பாடியும் பேரின்பந் திளைத்து விளையாடிற்று இங்ஙனம் ஸ்ரீ அருணகிரி நாதரின் சரித்திரம் முருகபிரானது ஓர் ஒப்பற்ற திருவிளையாடலாகத் திகழ்ந்து இன்றும் பொலிகின்ற தென்க.
மேற் கூறிய பெரியார்களும் சமீப காலத்திலிருந்த ஸ்ரீராமலிங்க சுவாமிகள் திருப்புகழ் முருகதாச சுவாமிகள் மாம்பழக் கவிச் சிங்கம் பாம்பன் சுவாமிகள் முதலியோரும் திருப்புகழ்ப் பெருமையையும் அருணகிரியாரின் பெருமையையும் தமது பாக்களில் மிகச் சிறப்பித்து உரைத்துள்ளார்கள்.
சுவாமிகள் அருளிய பிற நூல்களையும் ஆய்ந்தால் அவர் சரித்திரமும் பிற அரிய விஷயங்களும் தெளிவுற விளங்குமாதலின் அந்நூல்களையும் ஈண்டு ஆராய்வாம்.
இந்நூல் சிறந்த ஒரு தமிழ்ப் புலவருடன் வாதிட்டும் பாட வேண்டி வந்த காரணத்தாலும் நூல் யமக அந்தாதி ஆதலாலும் நூலின் பொருள் எளிதில் விளங்காது.
தமது ஊர் அருணை ஆதலின் அருணை விநாயக மூர்த்தியையும் தமக்கு ஆதி முதல் பெருந்துணையாயிருந்த உண்ணாமுலைத் தாயையும் முதலிற் கூறித் தம்மை யாண்ட முருகவேளை உண்ணா முலையுமை மைந்தனே சரணம் என வணக்கங் கூறி இந்நூல் தொடங்குகின்றது.
படைவீடு என்பதற்குள்ள தலைநகர் காவல் கொண்ட நகர் என்னும் பொருள்கள் இந்த ஆறு வீடுகளுக்கும் பொருந்தா ஆதலின் மருஉ என இங்குக் காட்டியவாறு கொள்வதே சாலப் பொருத்தமாம்.
சிவபிரானுக்குத் தேவாரம் சிறந்த புகழ் நூல் அங்ஙனமே முருகபிரானுக்குச் சிறந்த புகழ்நூல் திருப்புகழ் சிவபிராற் குரிய சிறந்த அகப்பொருள் இலக்கிய நூல் திருக்கோவையார் முருகபிராற்கு உரிய அருமை அகப் பொருள் நூல் கந்தரந்தாதி.
இந்த அந்தாதியில் உள்ள நூறு செய்யுள்களின் முதலெழுத்துக்கள் சி சீ செ சே தி தீ தெ தே என்னும் எட்டெழுத்துக்களுள் அடங்குவது ஓர் அற்புதமான விஷயம்.
சென்னிய திருவேரகம் சுவாமிமலைக் கோயிலைக் கட்டினவன் தெய்வத் தன்மை பெற்ற சோழராஜன் ஒருவன் கோச் செங்கட் சோழன் எனத் தெரிவிக்கின்றார்.
முருகன் புகழைத் தாம் பாட முயல்வது கையாற் கடலை நீந்த முயல்வதற்கும் ஒரு குழந்தை தன்கையை நீட்டிச் சந்திரனைப் பிடிக்க முயல்வதற்கும் ஒப்பாம் என்கின்றார்.
சீகாழிசம்பந்தர் பிறந்த ஊர் அமராவதி முருகர் புரந்த காத்த ஊர் திருத்தணி முருகர் வள்ளியம்மையை மணஞ்செய்து வந்து அமர்ந்த ஊர்.
திருச்செந்தூரில் சமுத்திரத்தில் வதனாரம்ப தீர்த்தம் என்னும் ஸ்நாந கட்டத்தில் துறையில் முழுகிப் பாண்டியன் மகள் அங்கசுந்தரிக்குக் குதிரை முகம் மாறி சுந்தர நன்முகம் கூடின சரித்திரம் இங்குக் குறிக்கப்பட்டுள்ளது.
திசாமுக பழமுதிர் சோலையை இச்செய்யுளிலும் முதற் செய்யுளிலும் தண்கார் வரை என்றும் உவா இனன் யானைக் கூட்டம் குடிகொண்டவரை தந்தி சமுகம் யானைக் கூட்டம் நண்ணும் வரை என்றும் வருணித்துள்ளார்.
இக்கருத்து மஞ்சுசூழ் சோலை மலை எனச் சிலப்பதிகாரத்திலும் திண்டிறல் மாகரிசேர் திருமாலிருஞ்சோலை எனப் பெரிய திருமொழியிலும் வருதல் காண்க.
திகிரி வலம்புரி சூடியவா நன்று சேடியின்றே திகிரி சக்கரம் மூங்கில் வலம்புரி வலம்புரிச் சங்கு நந்தியா வட்டப்பூ மூங்கிலில் நந்தியா வட்டப்பூ அடையாளம் வைத்த பகற்குறி நன்று.
சிராமலைக்கோவையில் சீரார் தருபுலி மேல்யானை வாழ்த்திடச் செய்தனரே என்றது போல புலி வேங்கை மரம் மிருகம் யானை ஆம்பல் பூ மிருகம் வேங்கை மரத்தின் மீது ஆம்பற்பூ அடையாளக் குறி புலிமேல் யானை வாழ்தல் வேடிக்கைப் பொருள்.
திருக்கை ஸ்ரீ சம்பந்தர் தேவாரம் தமிழில் ருக்வேத சாரம் என்பதைத் தென்னூல் தமிழ் சிவபத்தி ருக்கு ஐயம்போக உரைத்தோன் எனத் தெளிவு பெற உரைத்துள்ளார்.
வேடனாகிய கண்ணப்பரது எச்சிலை அன்பே பிரதானம் என்று சிவபிரான் பாராட்டி உண்டது போல வேட்டுவச்சியாம் வள்ளியம்மையின் நலத்தை அன்பே பிரதானம் என்று முருகபிரான் பாராட்டித் துய்த்த காரணத்தால் வள்ளியம்மையொடு முருகவேள் செய்த லீலைகளைக் கூறும்பொழுது அருணகிரியார்க்குக் கண்ணப்பர் ஞாபகம் வரும்.
ஆதலால் அருணகிரிநாதருக்குப் பூரண அருள் நிரம்புவதற்கு முன்பு பாடப்பட்டன சில பூரண அருள் நிரம்பின பின்பு பாடப்பட்டன பிற என நினைக்க வேண்டியிருக்கின்றது.
நூறு பாடல்களுக்கு மேற்காணும் காப்புச் செய்யுளும் ஆறு தனிச் செய்யுள்களும் நூலைத் தொகுத்த போது நூற்றுக்கு மேல் எஞ்சி நின்ற செய்யுள்கள் போலும்.
காப்புச் செய்யுள் அடலருணை வட அருகிற் சென்று கண்டு கொண்டேன் வட அருகில் உள்ள முருக மூர்த்தியே முதற் திருப்புகழுக்கு முத்தைத் தரு என்னும் அடி எடுத்துக் கொடுத்தவர்.
தாவடி அருணகிரியார் அருளிய திருப்புகழ்ப் பாக்களிலும் ஏனைய பாக்களிலும் பல பாடல்களில் முற்பாதிக்கும் பிற்பாதிக்கும் அரிய பொருத்தம் காணப்படும்.
அதற்கு இச்செய்யுள் ஓர் உதாரணம் எங்ஙனம் திருமாலின் திருவடியானது கீழும் மேலும் ஆட்கொள்ளப் பட்ட மாவலியின் தலையிலும் பட்டதோ அது போல முருகவேளின் திருவடி கீழேயுள்ள மயில்மீதும் மேலேயுள்ள தேவர் முடிமீதும் ஆட்கொள்ளப்பட்ட அருணகிரியாரின் பாவடி ஏட்டிலும் பட்டது.
இதனால் பெறப்படுவது யாதெனில் மாவலியும் அருணகிரியாரும் மேலே உள்ள தேவர் சாக்ஷியாய்த்தத்தம் ஆணவம் கீழடக்கப்பட்டு இறைவனால் திருவடி தீக்ஷை செய்யப்பட்டு ஏன்று கொள்ளப்பட்டனர் என்பது இவ்வுவமை நயம் ஓர்ந்து களிப்புறற்பாலது மாவலி திருவடி தீக்ஷையால் ஏன்று கொள்ளப்பட்டார் அருணகிரியார் அவர் அருளிய பாடல்களில் திருவடி முத்திரை வரப்பெற்று ஏன்று கொள்ளப்பட்டார்.
தடுங்கோள் இருந்தபடி இருங் கோள் என்பதற்குத் தாமசம் ராஜசம் என்னுங் குணங்களாற் பீடிக்கப்படாது எப்பொழுதும் உங்களுக்கு இயற்கையாய் அடி ஆதாரமாய்ச் சுத்த நிலையாயுள்ள சாத்துவிக குணத்துடனே இருங்கோள் என்பது பொருளாம்.
தாமசம் ராஜசம் என்னும் குணங்கள் இருந்தபடியில் இருந்த நிலையில் இல்லாது இருந்த நிலை மாறும்பொழுது வருங் குணங்களாம் எனக்குச் சோம்பல் வந்திருக்கிறது எனக்குப் பெருங் கோபம் வந்தது எனும் சொல் வழக்கால் இயற்கையாகிய சாத்துவிக குணம் மாறினால் வருங்குணங்கள் தாமசம் ராஜசம் என்பன என்பதும் கோபத்தை வர ஒட்டாது நான் சும்மா இருந்துவிட்டேன் என்னும் சொல் வழக்கில் சாத்துவிக நிலையே நமது இயற்கை நிலை இருந்த படி இருக்கும் நிலை என்பதும் புலப்படுகின்றன.
இனி நிலையிற் றிரியாது அடங்கியான் தோற்றம் மலையினும் மாணப் பெரிது என்னும் திருக்குறளின் கருத்துக் கிணங்க ...உயர்ந்த நிலை பதவி உங்களுக்குக் கிடைத்தாலும் முன் இருந்த அடக்கமுடனே கர்வம் படையாது நிலை திரியாது இருந்தபடி இருங்கோள் என்றும் பொருள் கொள்ளலாம்.
முருகவேள் தன்னை வைதாரையும் வைத இடத்திலே வைதபொழுதே வாழ வைப்பவன் என்பதற்குச் சாக்ஷி அப்பாட்டின் முதலிலேயே மொய்தாரணி குழல் வள்ளியை வேட்டவன் என்பதிற் சொல்லாமலே சொல்லப்பட்டுளது.
வள்ளிப்பிராட்டி குறத்தியாதலின் வைத சமயத்தில் தனது ஜாதியின் வழக்கப்படி கையையும் உடலையும் தலையையும் தனது வைதற் பேச்சுக்கு ஒத்த வண்ணம் ஆட்டிக் கூத்துக் காட்டியிருப்பாளாதலில் அவளது ஆட்டத் தமிழே நாடகத் தமிழாம் ஆக முத்தமிழால் முருகரை வைதாள் வள்ளி என்பதில் ஐயப் பாடொன்றுமில்லை.
கடத்திற் திருப்புகழ்ப் பாடல்களிற் பல இடங்களில் வேசையர் மயக்கை வெல்லும் வழியாதோ எனக் கலங்கின கலக்கம் இறைவன் திருவருளால் அடியோடு தொலைந்தது இச் செய்யுளைப் பாடிய காலத்திலே என்பதுஇச் செய்யுளால் நன்கு விளங்கும்.
பொக்கக் சந்தத் தமிழ் பாடுவதில் சுவாமிகள் வல்லவ ராதலின் கட்டளைக் கலித்துறையால் ஆய இந் நூலிலும் சில பாடல்களின் பின் இரண்டடிகள் சந்த நிறைந்த முடுக்குச் சொற்களாற் பொலியுமாறு அமைத்துள்ளார்.
திருப்புகழிலும் பிற நூல்களிலும் சூருடன் கிரி என வந்தால் அங்குக் கிரி என்பது எழுகிரியே ஒழிய கிரௌஞ்சமலை அல்ல கிரௌஞ்சமலை தாரகா சுரனுக்கு உதவியாயிருந்து அவனுடன் வேலால் அழிபட்ட மலை.
புத்தியை முருகா எதற்கும் அடங்காததாயிருந்த சூரனது ஆணவம் நடுங்கி அழியவும் கிரௌஞ்ச கிரியின் மாயை ஒடுங்கி அடங்கவும் நீ முன்பு சத்திவேலைப் பிரயோகித்தனை இப்போது வினையேனது ஆணவமும் மாயையும் அதேமாதிரி அடங்காத நிலையில் உள்ளன.
பொருபிடி நாம் உண்பதற்கு முன் பொருபிடியுங் களிறும் விளையாடும் புனச்சிறுமான் தருபிடி காவல சண்முகவா எனச் சொல்லித் தியானித்துப் பின்பு உண்ணுதல் நல்லதோர் அநுட்டானமாம்.
சிறுமான் லக்ஷிமி தருதந்த பிடிவள்ளியம்மை அல்லது புனச்சிறுமான் வள்ளி காவல தருபிடி காவலகற்பகத் தருவின் கீழ் வளர்ந்த தேவசேனை காவலஎனப்பொருள்கள் காணலாம்.
அருணகிரியார் விசேட அநுக்ரகம் பெற்ற தலங்களுள் அமராவதி ஒன்று என்பதுகற்பகாடவியில் வாழ்வித்த வேதியனும் வேடிச்சி காவலனே என வரும் வேடிச்சி காவலன் வகுப்பால் அறிகின்றோம்.
யான்தான் இச் செய்யுளைத் தாயுமானவர் யான்தான் என லறவே இன்பநிட்டை என்றருணைக் கோன்தான் உரைத்தமொழி கொள்ளாயோ என எடுத்தாண்டுள்ளார்.
அதுபோல முருகவேளுக்கும் பத்துத் திருமுறை முதலில் அமைதல் தகுதியாம் இசைப் பாக்களாய தேவாரம் ஏழு திரு முறைகள் அவை போல இசைப் பாக்களாய திருப்புகழை ஏழு திருமுறைகளாகப் பிரிக்கலாம்.
இயற்றமிழில் எட்டாந் திருமுறை திருவாசகம்திருக்கோவையார் இவைக்கிணையாகத் திருவாசகம் அனைய கந்தரலங்காரமும் திருக்கோவையா ரனைய கந்தரந்தாதியும் எட்டாந் திருமுறையாம் என்க.
இசைத் தமிழாய் ஒன்பதாந் திருமுறையாக விளங்கும் திருவிசைப்பாவுக்கு ஒக்க இசைப்பாவாம் திருவகுப்பு ஒன்பதாந் திருமுறையாக விளங்கும்.
மந்திர நூலாய்ப் பத்தாந் திருமுறையாக உள்ள திருமந்திர நூலுக்கு இணையாக மந்திர நூலாகிய கந்தரநுபூதி பத்தாந் திருமுறையாகக் கொள்ளப்படும்.
இனித் திருமுருகாற்றுப்படை பரிபாடலிற் செவ்வேளுக்குரிய தோத்திரப் பகுதிகள் குறுந்தொகையில் முருகர்துதி சிலப்பதிகாரத்திற் குன்றக் குரவையில் முருகருக்கும் வேலுக்கும் உரிய பகுதிகள் கல்லாடத்தில் முருகர் துதி சேந்தனாரது திரு விடைக் கழித் திருவிசைப்பா குமர குருபர சுவாமிகள் அருளிய கந்தர் கலிவெண்பா முத்துக் குமார சுவாமி பிள்ளைத்தமிழ் சிவப்ரகாச சுவாமிகள் அருளிய செந்தில் நிரோட்டக யமக அந்தாதி அந்தக்கவி வீரராகவ முதலியார் இயற்றிய சேயூர் முருகன் பிள்ளைத்தமிழ் விரிஞ்சை முருகன் பிள்ளைத்தமிழ் செந்தூர்ப் பிள்ளைத்தமிழ் திருமலை முருகன் பிள்ளைத் தமிழ் திருப்போரூர்ச் சந்நிதி முறை சிதம்பர சுவாமிகள் கச்சியப்ப முநிவர் அருளிய தணிகைப் பதிற்றுப் பத்தந்தாதி சுப் பிரமணிய தம்பிரான் அருளிய தணிகைத் திருவிருத்தம் தணிகைச் சந்நிதி முறை கந்தப்ப தேசிகர் இந்நூல்களினின்றும் பொறுக்கிய சிலபாடல்கள்ஆக பதினெட்டாம் நூற்றாண்டொடு நிறுத்திப் முருகன் பதினொராந் திருமுறை என்று ஒன்று சேர்த்து அச்சிடலாம்.
அல்லது அவ்வடியார்கள் மனப்பான்மையின் படி அவரவர் மனதுக்கு உகந்தனவாய்ப் பின்னர் எழுந்துள்ள பல உண்மை அடியார் பாடல்களினின்றும் பொறுக்கிச் சேர்த்தும் பதினொராம் திருமுறை அமைக்கலாம்.
முருகன் அடியார் சரித்திரங்களைச் சேய்த்தொண்டர் புராணம் என்னும் பெயருடன் தேனூர்ச் சொக்கலிங்கம் பிள்ளை என்னும் ஒரு வரகவி பாடி வருகின்றார்.
எங்ஙனம் சிவபிரானுக்குரிய நூல்களிற் பத்தாந் திருமுறையாகிய திருமந்திரம் சிறந்து நிற்கின்றதோ அங்ஙனம் குகவேளுக்குரிய நூல்களிற் பத்தாந் திருமுறையான மந்த்ர நூலாகிய கந்தரநுபூதி சிறந்து விளங்குகின்றது.
எங்ஙனம் திருமூல நாயனார் ஆயன் உடலிற் புகுந்த பின்பு திருமந்திரம் பாடினரோ அங்ஙனம் அருணகிரியார் கிளியின் உடலிற் புகுந்த பின்பு அந்தக் கிளி பாடினது கந்தரநுபூதி யென்பது பெரியோர் கொள்கை.
கந்த ரநுபூதியைப் பொருள்வழி ஆயுமிடத்து அதிலுள்ள பாடல்கள் தவங் கிடந்த நிலையிற் பாடப் பட்டன சில தவங்கிடந்தும் சாந்தி பெறாது கலக்க முற்றநிலையிற் பாடப்பட்டன சில உலகுக்கு உபதேசமாகப் பாடின சில எனப் பகுக்கக் கூடியனவாய் உள்ளன.
ஏனெனில் கந்தரலங்காரச் செய்யுள்கள் பக்தி பெரிதும் ஊறி முருகன் திருவருள் பெரிதும் நிரம்பித் ததும்பி வழியும் காலத்திற் பாடப் பட்டனவாய்த் தெரிகின்றன.
கந்த ரநுபூதியிற் பல பாடல்கள் தம்குறை கூறுவனவும் தாம் பெற்ற பேற்றை நினைத்து மகிழவனவுமாய் எல்லாம் தன்மை இடத்தனவாய் உள்ளன.
ஆகவே பல குறைகளுக்கும் ஆளாய் உள்ள நம் போலியர் முருகனைப் போற்றி உய்வதற்குநித்திய பாராயண நூலாகக் கொள்வதற்கு மிகப் பொருத்தமான நூலாகக் கந்தரநுபூதி திகழ்கின்றது.
அநுபூதியின் தண்ணிய நடையையும் செவ்விய பொருளையுங் கண்டே பல்லாண்டுகளாகப் பெரியோர் இந்நூலைப் பாராயண நூலாகக்கொண்டு பலனடைந்து வருகின்றனர்.
இனி எங்கள் பதிப்பிற் சேர்க்கப் செய்யுள் காப்புநெஞ்சக் நெஞ்சக் கனகல்லும் நெகிழ்ந்துருகஇதைக் கல்லை மென்கனியாக்கும் விச்சை என்றார் திருவாசகத்தில்.
மயிலை முன்பு கூறி வேலைப் பின்பு கூறினதுசிவாயநமநமசிவாய என்பது போல மயிலையும் அவன் திருக்கை அயிலையும்என வரும் கடைக்கணியல் வகுப்பு ஈற்றடியையும் இங்கு உணருக.
வேலவர் தாம் பெறுதற்காகவே எமக்குக் கல்வியும் அறிவும் தந்துள்ளார் ஆதலால் எமது கல்வியையும் அறிவையும் அவர் பெறுமாறே செலவிடுவேன்என்க.
பிரமனாதிய தேவர்களெல்லாம் சிரசிற் சூடிக் கொள்ளும் மலர்ப்பாதனாகிய நீ வள்ளியின் பாதத்தைச் சிரசிற் சூடிக் கொண்டாய் வேதா முதல் விண்ணவர் சூடு மலர்ப் பாதா குறமின் பதசேகரனேஎன்றார்.
உருவாய் விதியாய் என்பது உண்மை அடியவர்களுக்கு முருக வேள் அயன் கையெழுத்தை பிரமன் எழுதிய விதி எழுத்தை அழித்துத் தாமே புதிய விதியைப் பொறிப்பதை எழுதுவதைக் குறிக்கும்.
பிரசாதங்களைத் தரும் உனது அருட்பாதத்தை வளப்பம் பொருந்திய செந்தமிறால் நான் பாடவேண்டும் அன்பர்கள் அதைக் கேட்டும் ஓதியும் மகிழ வேண்டும்.
பின்னர்ப் பொதுப் பாடல் ஒன்றில் முருகா உனது சீர் பாதங்களின் பிரசித்தி முதலாய பல லக்ஷணங்களையும் வகுத்து வகுத்து உரைக்க விரும்புகின்றேன்.
அந்தத் திருப்பணி நிறைவேற எனக்கு முத்தமிழ்ச் என வேண்டின வேண்டுகோள் சீர்பாத வகுப்பு ஆதிய எல்லா வகுப்புகளுக்கும் வித்தாகும்.
அங்ஙனமே திருப்புகழ் அநுபூதி அலங்காரம் என்னும் நூல்களிற் பெண்கள் மயக்கினின்றும் என்னை விலக்கிக் காத்தருள் எனக் கேட்டுக்கொண்ட பேச்சே திருவகுப்பிற் கிடையாது.
யம பயத்தினின்றும் காத்தருள் என்னும் யமபயக் குறிப்பே எங்கும் சேவகன் வகுப்பு ஒன்று தவிர கிடையாது குறிப்பு முதல் பதினெட்டு வகுப்பே அருணகிரியார் திருவாக்கு என்னும் கொள்கையில் இவ்வாராய்ச்சி எழுதப் படுகின்றது.
கந்தரநுபூதி கந்தரலங்காரம் திருவகுப்பு ஆகவே கந்தரலங்காரம் பாடும்பொழுது இருந்த நிலையிலும் மேம்பட்ட சிவஞான நிலையில் இருந்து பாடினது திருவகுப்பு என்பது விளங்குகின்றது.
நூலின் உயர் பொருளாலும் திரு வேளைக்காரன் வகுப்பில் என வருவதாலும் வேடிச்சி காவலன் வகுப்பில் அருணைநகரி னொரு பக்தனிடு...திருப்புகழ் மதாணி க்ருபாகரனும் எனத் தம்மைப் படர்க்கை இடத்தே வைத்துக் கூறினதாலும் அநுக்கிரக விசேடமும் அநுபூதிச் செல்வமும் முற்றின நிலையில் சித்திகள் நாவுங் கைகூடின பிறகு கிளியான பின்பு பாடப்பட்ட நூல் திருவகுப்பு எனத் தோன்றுகின்றது.
திருப்புகழ் திருவகுப்பு கந்தரலங்காரம் கந்தரநுபூதி கந்தரந்தாதிஇவை அருணகிரியார்க்குப் பின்வந்த புலவர்களாற் சொல்லப்பட்டுப் பாராட்டப்பட்டுள.
அடிமை யாகிய யான் முடிய வழிவழி யடிமை யெனும் உரிமை கொண்டுள்ளேன் என்பதை முழுது உலகு அறிய உலக முழுதும் அறிய யான் மழலை மொழிகொண்டு பாடும் ஆசுகவி முதல மொழிவன நிபுண ..கவிமாலை சூடுவதும் ஆசுகவியாக முத்தைத்தரு என்னும் பதிகத்தை முதலாகக்கொண்டு மொழிந்தனவாய்த் திறம் வாய்ந்தனவான கவிமாலைகளைச் சூடுவதும் சீறடியே மதுப முகரித..கவிமாலை என்பது முநிவர்களாகிய வண்டுகளால் முகர் முகரப்பட்ட மோந்து அநுபவிக்கப்பட்ட இதம்இனிமைதரும்கவிமாலை எனப் பொருள்படும்.
மவுன முகுள பரிமள நிகில கவிமாலை என்பதுதாம் மவுன நிலையைவிட்டு வாய் அரும்பி திறந்து பாடிய மணம்வீசும் எல்லாப் பாமாலைகளையும் எனப் பொருள்படும்.
தாம்பாடிய திருப்புகழை ஏற்றுக்கொண்டதாக முருகவேள் ஒரு குறிப்புங் காட்டாத காரணத்தால் திருப்புகழ் பா ஏடுகளையெல்லாம் உருவி அருணகிரியார் கடலில் எறிந்து விட்டார் என்னும் கர்ண பரம்பரைக்கதை கட்டுக்கதை என இதனால் அறிகின்றோம்.
இது அரியலால் தேவியில்லை ஐயன் ஐயாறனார்க்கே காவியங் கண்ணளாகிக் கடல்வண்ண னாகிநின்ற தேவியைப் பாகம் வைத்தார் திருப்பயற் றூரனாரே எனவரும் அப்பர் தேவாரக் கருத்தது.
முருகனை அருள்பட மொழிபவர் ஆராய்ந்து வணங்குவர் தேவேந்திர சங்கமே இதற்குத் தேவேந்திர சங்கம் முருகனை அருள்பட மொழிபவ ரை ஆராய்ந்து வணங்கும் என அந்வயப்படுத்தித் தேவேந்திர சங்கத்தார் முருகனை அருள்பட மொழிபவர் யாரென ஆராய்ந்து தேர்ந்தெடுத்து அவரை வணங்குவர் எனப் பொருள் கொள்ள வேண்டும்.
இவ்வகுப்பு தேவியினது பருத்தமுலை எனத் தொடங்குகின்றது அதனால் ஸ்ரீ சம்பந்தப் பெருமான் மலைமகள் ... முலையிணையவை குலவலின்... எரியிடில் இவை பழுதிலை மெய்ம்மையே என்று பாராட்டிய தீ அணுக மாட்டாத போகமார்த்த பூண் முலையாள் எனத்துவக்கும் தேவாரப் பதிகத்தின் பெருமையெல்லாம் இவ்வேல் வகுப்பும் கொண்டதாகும்.
தாளங்களுள் சச்சபுடம் சாசபுடம் சட்பிதா புத்திரிகம் சம்பத்து வேட்டம் உற்கடிதம் எனப்படும் பஞ்ச தாளங்களும் ராகங்களுள் வாரளி சிகண்டி பால பாலை?
வராடி படமஞ்சரி தனாசி பஞ்சமம் தேசி குறிஞ்சி என்பனவாகும் வாத்தியங்களுள் யாழ் உடுக்கை இடக்கை போர்ப்பறை மத்தளம் கொட்டு வாத்தியம் துடி சந்த்ரவளையம் வீரமுரசு திமில் தடாரி குடம் பஞ்சமுக வாத்தியம் கரடி பறை கரடிகை கூறப்பட்டுள.
கவுசிகம்சீகாமரம்மருதயாழ்த் திறன் வகை வராடி பஞ்சமம் தனாசி சிகண்டிஇவை பாலையாழ்த் திறன் வகை கௌடி விபஞ்சிகை மலகரி குறிஞ்சி இவை குறிஞ்சியாழ்த் திறன் வகை.
அரக்கர் முடிகளை அடுப்பு வகிர்வன அவற்றின் உலை யென இரத்தம் விடுவன அவர்கர அகப்பை அரக்கர் தம் முடிகளை அடுப்பாக அமைத்து உலை நீராக ரத்தத்தை அலகைகள் பேய்கள் விட்டனவாம்.
இக்கருத்தைப் பின் வரும் நூல்களிற் காண்க ஆண்தலை அடுப்பின் வய வேந்தர் ஒண் குருதிசினத் தீயிற் பெயர்பு பொங்க...தொடித் தோட்கை துடுப்பாக மதுரைக் காஞ்சி.
எழுவகை நிருத்தம் எழுவகைக் கூத்து குரவை கலி நடம் குடக் கூத்து கரணம் நோக்கு தோற்பாவை விதூடக் கூத்து வசைக் கூத்து வெறியாட்டு முதலாகிய கூத்துக்களும் கூட்டி ஏழென்பதுண்டு.
யானைத் தலை முத்தைச் சமையல் செய்வது பனைக்கை மதமலை தலை உக்குள தரளத்திரளை அடியென் உரலிட்டு மருப்புலக்கை குத்தி உலை வைத்து உணவைச் சமைக்கும்.
யானை மத்தகத்தினின்று உதிர்ந்த முத்துக்களை யானையின் அடியாகிய உரலிலிட்டு தந்தம் என்னும் உலக்கையால் குத்தி உலை வைத்துச் சமையல் செய்யும் ஒரு பேய்க் கூட்டம்.
அதரத்து விரற்பட வைத்து அரவத்தொடு கொக்கரிக்கும் பிள்ளைகள் உதட்டில் விரல் வைத்து சீழ்க்கை யிடுவது ஊதுவது போலச் செருக்களத்திற் பேய்கள் தமது வாயிதழில் விரல் வைத்துச் சீழ்க்கை யிட்டனவாம்.
அருணை நகரில் ஒரு பக்தன் எனத் தம்மையே படர்க்கையிடத்துக் குறித்துத் தாம் பாடிய திருப்புகழை முருகவேள் மதாணியாகப் பதக்கமாகத் திருமார்பிற் புனைந்து கிருபாகர மூர்த்தியாய் விளங்குகின்றார் என்கின்றார்.
விசேட அறிவையும் வித்தைகளையும் இறைவனிடத்தில் தாம் பெற்ற தலங்களாகத் திருவருணை திருவிடைக்கழி திருச்செங்கோடு திருத்தணி அமராவதி கூறப்படுகின்றன.
திருப்புகழ் நித்தம் பாடும் பணி ஒன்றே அங்கு கிடைத்த காரணத்தாலும் திருப்புகழில் வயலூரை வைத்துப் பாடுக என்றதனாலும் பிற நூல்களில் வயலூரைக் குறிக்க இல்லை போலும்.
முதல் பன்னிரண்டு அடிகளில் திருமுருகாற்றுப்படையை அப்படியே தழுவிப் பின்னர் முருகன் திருப்புயத்தின் சிறப்புகள் வேறு பலவற்றை எடுத்துக் கூறுகின்றது.
ஒருகை பாடின்படு மணி இரட்டதிருமுருகாற்றுப்படைமுருகன் திருக் கரத்தில் ஓசை தரும் மணி என்ன காரணம் பற்றி வைத்துள்ளார் என்பதை இந்த அடி விளக்குகின்றது.
முருகர் வீணை வாசிப்பர் என்பதற்கு எம் இறை நல்வீணை வாசிக்குமே அப்பர் விட முண்ட கண்டன் மிக நல்ல வீணை தடவி சம்பந்தர் என வரு வனவற்றை ஒப்பிடுக.
இயற்றமிழ் முநிநக்கீரர் திருமுருகாற்றுப்படை பாடினாராதலின் நக்கீரர் ஆற்றுப்படை சொல்லிப் பரவ முருகவேள் மலைக்குகையினின்றும் மஹாகோர குதிரை முகத்துப் பெண் பூதத்தினின்றும் அவரைக்காத்து அப்பூதத்தின் மார்பைப் பிளந்த சரித்திரம் கூறப் பட்டுளது.
சிந்தாமணி மேகம் காமதேனு சுரபி சங்க நிதி பதுமநிதி கஞ்சம்தாமரைபதுமம் என்னும் இந்த ஐந்து பொருள்களின் கூட்டத்தை பஞ்ச சாலம்ஐந்தின் கூட்டம் முருகவேளின் புயங்கள் கொடையில் வென்றனஎன்றாவது பஞ்ச சாலம்ஐந்து தருக்களின் கூட்டம் எனக் கொண்டு சிந்தாமணி மேகம் காம தேனு சங்கநிதி பதுமநிதி கற்பகத்தரு ஐந்து அதாவது சந்தானம் அரி சந்தனம் மந்தாரம் பாரிஜாதம் கற் பகம் என்னும் ஐவகைத் தெய்வ விருக்ஷங்கள்ஆகிய இவை எல்லாவற்றையும் முருக வேளின் புயங்கள் கொடைத் திறத்தில் வென்றனஎன்றாவது பொருள் கொள்ளலாம்.
குறிப்பு நமச்சிவாய வாழ்க என்னும் திருமந்திரத்தொடு திருவாசகம் தொடங்குவது போல அடல் புனைந்த வேலுமயிலும் என்றும் வாழி என்னும் திருமந்திரத் தொடு முருகவேளின் மயில் அவர் திருக்கை வேல் அவர் கடைக்கண் பெருமைஆக இம் மூன்றையும் நாம் தியானிப்போம்வாருங்கோள்என உலகோர் யாவரையும் அழைத்து அங்ஙனம் அவை தமைத் தியானஞ் செய்வதால் இன்ன இன்ன பேறுகள் கிடைக்கும் என்பதை இவ்வகுப்பால் விளக்குகின்றார் சுவாமிகள்.
என்றும் பெற்றடையத் தக்கதான முத்தி செந்தமிழ் இவையிரண்டும் கிடைக்கும் படியான திருவருளைப் பெற நினைத்து அங்ஙனமே அவை சித்திக்கப் பெறலாம்.
இருவரே இருந்த போதிலும் பலர் இருந்த போதினும் அவர் நடுவில் இருக்கும் பொழுது பார்த்தவரெல்லாம் இவன் ஒருவன் ஒப்பற்றவன் ஒரு ஞானிஎன்று பாராட்டும் படியான உணர்ச்சியைப் பேரறிவைப் பெறலாகும்.
தனித்தோ கூட்டத்திலோ நாம் இருந்தால் தம்மை நோக்கும் பொழுதே இவர் ஓர் மாபுருஷர் என்று பிறர் எளிதிற் கண்டறியும் படியான அறிவின் பொலிவு ஞானதேஜஸ் நமக்குக் கூடுதலாகும்.
பலிப்பது அகல விடும்பிறவித் தோற்றங்களை நீங்கும் படிச் செய்யும் அல்லது வினையீட்டங்கள் தோன்றிப் பெருகுதலை விலக்கும்எனக் கொள்ளலாம்.
ஆடும்பரி வேல் அணி சேவலெனப் பாடும் பணியே பணியா அருள்வாய் என வேண்டின சுவாமிகள் வேல் மயில் சேவலைத் தனித்தனி விருத்தங்களாற் பாடி யிருக்கக்கூடும்.
இனி இவர் முத்தமிழ் அரசும் ஆவர் செந்தமிழ் மணம் கமழும் அலங்காரம் அநுபூதி அந்தாதி என்னும் இயற்றமிழ்ப் பாக்களைப் பாடித் தமது இயற்றமிழ்ப் புலமையையும் கணக்கில்லாத நுண்ணிய தாள அமைப்புகளையும் இசை நுணுக்கங்களையும் கொண்டுள்ளனவாய் இசைத் இசைத்தமிழுக்கே இலக்கியமாய் நன்கு அமைந்த திருப்புகழ் திரு வகுப்பு என்னும் வண்ணப் பாக்களைப் பாடித் தமது இசைத் தமிழ்ப் புலமையையும் திருப்புகழ்ப் பாக்களுள்ளும் பிற நூல்களிலும் நாடக இயலின் இனிமை பெரிதும் விளங்கப் பாடித் தமது நாடகத் தமிழ்ப் புலமையையும் சுவாமிகள் விளங்கக் காட்டியுள்ளா ராதலின் சுவாமிகளை முத்தமிழ்ப் புலவர் முத்தமிழரசு எனச் சங்கையின்றிக் கூறலாம்.